今日興致勃勃同媽咪一齊去試元朗依間新開既台灣飲品店，期待去揀唔同味既珍珠。去到之後話要等45分鐘，我地都預左要等，所以照落單，我揀左Double芋頭奶，即係芋頭奶+芋頭珍珠，等左咁耐充滿期待飲第一啖，我內心OS：「唔係嘛？咁難飲既？」我唔相信，再試飲多一大啖！確定真係好難飲！平心而論珍珠算彈牙還不錯，但最接受唔到個芋頭奶，飲落好似粉沖出來既一pat糊，個口感同味道令我飲飲下有點反胃想嘔🙈 我第一次咁浪費，飲一半就忍唔住要掉左佢。第一次有衝動要寫食評，在此奉獻我2個「第一次」！